Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: a 3/2001. (I. 24.) OM rendelethez
Paragraph Index: 33

5. A képzés főbb tanulmányi területei és arányai 5.1. Ismereteket kiegyenlítő tárgyak (7%): Cél az eltérő irányú előképzettségből eredő egyenlőtlenségek kiegyenlítése, az epidemiológiában használatos módszerek és tudományágak alapismereteinek felfrissítése. Témái az egészség és betegség biológiája, bevezetés a szociológiába, közgazdasági alapismeretek, a biostatisztika matematikai alapjai, angol szaknyelv. 5.2. Alapozó tárgyak (14%): Céljuk az epidemiológiában használatos tudományterületek és módszerek megismertetése. Témái: az epidemiológia alapjai, vizsgálat tervezés, a biostatisztika alapjai, az alkalmazott számítástechnika alapjai, egészségügyi informatika alapjai. 5.3. Szakirányú tárgyak (48%): Céljuk: az epidemiológia kiemelten fontos területeinek részletes megismertetése és a hazai sajátosságok kiemelése. Témái: epidemiológia a népegészségügyben, klinikai epidemiológia, többváltozós vizsgálatok a epidemiológiában, alkalmazott epidemiológia, környezet-egészségtan és -epidemiológia, a nem fertőző betegségek epidemiológiája, a daganatos betegségek részletes epidemiológiája, a fertőző betegségek epidemiológiája, genetikai epidemiológia, meta-analízis, az egészségügyi szolgáltatások értékelése, táplálkozás-egészségtan és -epidemiológia, foglalkozás-egészségtan, orvosi demográfia, pályázatok és tanulmányok írása, „journal-club”. 5.4. Egyéni specializációt elősegítő tárgyak (31%): Céljuk: a képzés elmélyítése az egyéni érdeklődés és specializációs szándék alapján az epidemiológia és társtudományok egyes területein. Témái: kockázatbecslés, -kezelés és kommunikáció, tudomány- és egészségfilozófia, a magatartástudomány alapjai és vizsgálómódszerei, egészségpolitika, helyi egészségpolitika-fejlesztés, egészségmegőrzés, az egészségügyi rendszerek alapjai, minőségügyi alapismeretek, az egészségügyi gazdaságtan alapjai, hátrányos helyzetűek népegészségügyi problémái, válogatott fejezetek a fertőző betegségek részletes epidemiológiájából, az alapellátás és népegészségügy, környezeti toxikológia, epidemiológiai vizsgálatokban alkalmazott molekuláris biológiai technikák.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes